## Educació reclama al Ministeri que les pròximes reunions de la Conferència d’Educació siguen de manera presencial

*** Este dijous ha tingut lloc una reunió extraordinària en la qual la comunicació ha sigut a través de correu electrònic
* La Comunitat Valenciana rebrà 1,6 milions d’euros de fons del Mecanisme de recuperació i resiliència per a la creació de 150 places noves de 0 a 3 anys**

La Conselleria d’Educació, Cultura, Universitats i Ocupació ha reclamat al Ministeri d’Educació, Formació Professional i Esports que les pròximes reunions de la Conferència d’Educació siguen de manera presencial.

Este dijous s’ha convocat una reunió extraordinària en la qual la comunicació s’ha realitzat a través de correu electrònic. En esta reunió han participat el conseller d’Educació, Cultura, Universitats i Ocupació, José Antonio Rovira; el secretari autonòmic d’Educació, Daniel McEvoy, i el director general de Centres Docents, Jorge Cabo.

Des de la Conselleria d’Educació es considera que és necessari reunir-se amb el Ministeri i la resta de comunitats autònomes de manera presencial “per a permetre l’intercanvi d’opinions entre tots i enriquir el necessari debat que s’ha de produir”.

En la trobada d’este dijous s’ha tractat la distribució territorial per a modernització i digitalització del Sistema Educatiu, inclosa l’educació primerenca de 0 a 3 anys. En este aspecte, a la Comunitat Valenciana correspon 1.666.500 euros dels 13.332.000 euros totals del Mecanisme de recuperació i resiliència (MRR), que destinarà a la creació de 150 places noves de 0 a 3 anys.

Fecha: 05/12/2024